බස්නාහිර හා දකුණු පළාත් සභා මැතිවරණය සඳහා ශිරාල් ලක්තිලකට හා මෛත්‍රී ගුණරත්න මහත්වරුන්ට එක්සත් ජාතික පක්ෂයෙන් මෙවර නාමයෝජනා නොලැබෙන බව සිරිකොත ආරංචි මාර්ග අනාවරණය කරයි.ශිරාල් ලක්තිලක හා මෛත්‍රී ගුණරත්න මහත්වරුන්ට නාමයෝජනා ලබාදීමට අදාළ යෝජනාව පෙරේදා (27) පැවැති කෘත්‍යාධිකාරී මණ්ඩලය වෙත නායකත්ව මණ්ඩලය විසින් ඉදිරිපත් නොකිරීමෙන් ඒ බව සනාථ වන බව, එම ආරංචි පවසයි.ඔවුන්ට නාමයෝජනා ලබා දෙන ලෙස ඉල්ලමින් කැරළිකාර මන්ත්‍රීවරු 13 දෙනෙකුගේ අස්සන් සහිතව නායකත්ව මණ්ඩලය වෙත රංජිත් මද්දුම බණ්ඩාර මන්ත්‍රීවරයා ලබා දුන් ඉල්ලීම ප්‍රතික්ෂේප කර ඇතැයිද, විපක්ෂනායක, රවි කරුණානායක හා මංගල සමරවීර මහත්වරු සාකච්ඡා කොට ගත් තීරණයක් අනුව එසේ කර ඇතැයිද එම ආරංචි ප්‍රකාශ කරයි.යම් හේතුවක් නිසා ඔවුනට නාමයෝජනා ලබා දුනහොත් ඔවුන් පළාත් දෙකේ එජාප ලැයිස්තුවේ වැඩි මනාප ලබා ගනිමින්, පක්ෂ නායකයන්ට තර්ජනයක් වනු ඇති බවට මංගල සමරවීර මහතාගේ යෝජනාවකට අනුව මෙම තීරණය ගෙන ඇතැයිද එම ආරංචි වැඩිදුරටත් කියයි..